PASŪTĪTĀJA līg. reģ. Nr. R1S-IEP-591/2026
IZPILDĪTĀJA līg. reģ. Nr. __________________
IEPIRKUMA LĪGUMS 

par liftu un pacēlāju tehniskām pārbaudēm (inspicēšanu)
Dokumenta datums ir Puses pēdējā elektroniskā 

paraksta un tā laika zīmoga datums
SIA „Rīgas 1.slimnīca” (turpmāk – PASŪTĪTĀJS), kuru uz sabiedrības Statūtu un Valdes reglamenta pamata pārstāv tās valdes priekšsēdētāja Natālija Zlobina, no vienas puses, un
SIA „Latvijas rūpnieku tehniskās drošības ekspertu apvienība” -TUV Rheinland grupa (turpmāk – IZPILDĪTĀJS), tās valdes locekļa Jura Čerņavska personā, kurš rīkojas uz sabiedrības Statūtu pamata, no otras puses, 
abas kopā turpmāk – PUSES – un katra atsevišķi – PUSE, 
pamatojoties uz PASŪTĪTĀJA rīkotā iepirkuma „Liftu un pacēlāju ikgadējā tehniskā pārbaude (inspicēšana)” (ID Nr. R1S 2026/54-iep) rezultātiem, noslēdz šāda satura iepirkuma līgumu (turpmāk – Līgums):

1. Līguma priekšmets

1.1. PASŪTĪTĀJS uzdod un IZPILDĪTĀJS saskaņā ar Līguma noteikumiem apņemas veikt PASŪTĪTĀJA objektos esošo bīstamo iekārtu (liftu un pacēlāju / platformu), kas minētas Līguma 1.pielikumā, ikgadējās un ārpuskārtas tehniskās pārbaudes un to inspicēšanu atbilstoši Latvijas Republikas spēkā esošajiem normatīvajiem aktiem bīstamo iekārtu tehniskās uzraudzības jomā (turpmāk – Pakalpojums). 
1.2. Pakalpojums tiek veikts saskaņā ar pārbaudes grafiku, pamatojoties uz Bīstamo iekārtu reģistrā (BIR) noteiktajiem datumiem vai nepieciešamības gadījumā ārpuskārtas kārtībā. 
1.3. IZPILDĪTĀJS apliecina, ka tam Līguma izpildes laikā ir visas nepieciešamās atļaujas, akreditācijas, sertifikāti un kompetence Pakalpojuma sniegšanai normatīvajos aktos noteiktajā kārtībā.
1.4. Pakalpojuma izpildes vietas un inspicējamās iekārtas ir norādītas Līguma 1.pielikumā. 
2. Līguma summa un samaksas kārtība
2.1. Pakalpojuma izcenojumi ir noteikti Līguma 2.pielikumā. 
2.2. Līguma kopējā maksimālā summa par Pakalpojumu ir 9 900,00 EUR (deviņi tūkstoši deviņi simti euro un 00 centi), neieskaitot pievienotās vērtības nodokli (turpmāk – PVN), kas tiek aprēķināts papildus saskaņā ar spēkā esošo normatīvo aktu prasībām.
2.3. PASŪTĪTĀJS apmaksu par iepriekšējā mēnesī veikto tehnisko apkopi veic 30 (trīsdesmit) dienu laikā no IZPILDĪTĀJA rēķina iesniegšanas dienas, kas ir izrakstīts uz abpusēji parakstītā darbu nodošanas – pieņemšanas akta pamata. Rēķinā obligāti ir jābūt norādītam PASŪTĪTĀJA piešķirtajam Līguma reģistrācija numuram, pretējā gadījumā PASŪTĪTĀJS ir tiesīgs neveikt apmaksu līdz attiecīgo trūkumu novēršanai. 
2.4. Rēķinus IZPILDĪTĀJS nosūta uz PASŪTĪTĀJA e-adresi: EINVOICE@40003439279  vai paraksta un iesniedz papīra formātā.
2.5. IZPILDĪTĀJS Līguma darbības laikā neiekasē maksu par ierašanos - t.i., IZPILDĪTĀJA transporta izdevumiem un laiku, kas pavadīts ceļā. Visas ar Pakalpojuma izpildi saistītās izmaksas ir iekļautas Līguma 2.pielikumā norādītājās cenās. 
2.6. Visi Līgumā paredzētie maksājumi tiek veikti ar pārskaitījumu uz otras PUSES Līgumā norādīto norēķinu kontu.

2.7. Par maksājumu veikšanas datumu tiek uzskatīta diena, kad PASŪTĪTĀJS veicis maksājumu bankā.

3. Darbu veikšanas kārtība un sankcijas
3.1. Pakalpojums tiek veikts pēc iepriekš saskaņota grafika vai pēc PASŪTĪTĀJA pieprasījuma ārpuskārtas pārbaudes gadījumā.

3.2. IZPILDĪTĀJS informē PASŪTĪTĀJU par plānoto pārbaudes veikšanas datumu un laiku ne vēlāk kā 5 (piecas) darba dienas iepriekš. 
3.3. Pakalpojuma izpilde tiek organizēta tā, lai netiktu kavēta iekārtu ekspluatācija ilgāk, nekā tas objektīvi nepieciešams pārbaudes veikšanai.

3.4. IZPILDĪTĀJS katru mēnesi sagatavo un nodod PASŪTĪTĀJAM parakstīšanai aktu par veiktiem darbiem, kas fiksēti Līguma 5.1.7.punktā noteiktajā žurnālā.

3.5. Gadījumā, ja IZPILDĪTĀJS nav veicis Pakalpojumu savlaicīgi, PASŪTĪTĀJS IZPILDĪTĀJAM aprēķina līgumsodu 0,5% apmērā no Līguma summas par katru nokavētu dienu, bet kopā ne vairāk kā 10% no kopējās Līguma summas. 
3.6. Ja PASŪTĪTĀJS nav veicis Pakalpojuma apmaksu Līguma norādītajos termiņos, tad IZPILDĪTĀJS PASŪTĪTĀJAM var aprēķināt līgumsodu 0,5% apmērā no apmaksājamās summas par katru nokavēto dienu, bet kopā ne vairāk kā 10% no tās.
3.7. Ja PASŪTĪTĀJS konstatē trūkumus Pakalpojumā, tas 5 (piecu) darba dienu laikā iesniedz IZPILDĪTĀJAM rakstisku pretenziju.

3.8. IZPILDĪTĀJS par saviem līdzekļiem novērš pamatoti konstatētos trūkumus termiņā, par kuru PUSES vienojas atsevišķi.

3.9. Ja IZPILDĪTĀJS atkārtoti nav veicis Pakalpojumu Līgumā un tā pielikumos noteiktajā kārtībā, PASŪTĪTĀJS ir tiesīgs vienpusēji izbeigt Līgumu, paziņojot par to IZPILDĪTĀJAM. Šajā gadījumā IZPILDĪTĀJAM 3 (trīs) darba dienu laikā jāsamaksā PASŪTĪTĀJAM līgumsods 10% apmērā no Līguma kopējās summas.
4. Kvalitāte un atbildība

4.1. IZPILDĪTĀJS garantē, ka veiks Pakalpojumu kvalitatīvi, savlaicīgi un atbilstoši Latvijas Republikas normatīvo aktu prasībām. 
4.2. Gadījumā, ja PASŪTĪTĀJAM ir pretenzijas pret IZPILDĪTĀJA sniegto Pakalpojumu un PASŪTĪTĀJS ir iesniedzis tās IZPILDĪTĀJAM Līgumā noteiktajā kārtībā, PASŪTĪTĀJS ir tiesīgs, līdz Pakalpojuma kvalitātes trūkumu novēršanai, vienpusēji apturēt maksājumu veikšanas termiņus, un tam netiek piemērotas soda sankcijas.
5. PUŠU pienākumi un atbildība
5.1. IZPILDĪTĀJA pienākumi:
5.1.1. Veikt Pakalpojumu saskaņā ar Līgumā noteiktiem nosacījumiem visām bīstamajām iekārtām, kas uzskaitītas Līguma 1.pielikumā. PASŪTĪTĀJS nepieciešamības gadījumā ir tiesīgs mainīt samazināt vai papildināt noteikto iekārtu apjomu, par ko PUSES noslēdz atsevišķu vienošanos.
5.1.2. Nodrošināt, ka Pakalpojumu veic kvalificēts un sertificēts personāls.

5.1.3. Pēc pārbaudes veikšanas sagatavot un nodot PASŪTĪTĀJAM pārbaudes dokumentāciju, tajā skaitā pārbaudes protokolus, atzinumus un citus normatīvajos aktos paredzētos dokumentus.

5.1.4. Nekavējoties informēt PASŪTĪTĀJU par konstatētajiem būtiskajiem iekārtu bojājumiem vai neatbilstībām, kas var apdraudēt cilvēku dzīvību, veselību vai mantu.

5.1.5. Ievērot PASŪTĪTĀJA objektos noteiktās darba aizsardzības, ugunsdrošības un iekšējās kārtības prasības.
5.1.6. Nodrošināt pārbaužu veikšanas periodiskuma ievērošanu saskaņā ar Līguma noteikumiem un spēkā esošajiem normatīvajiem aktiem.
5.1.7. Iekārtot bīstamo iekārtu tehniskās apkopes žurnālus, kas glabājas pie PASŪTĪTĀJA noteiktās personas, un veikt tajos nepieciešamos ierakstus, ka arī veikt nepieciešamos ierakstus bīstamo iekārtu pasēs, kas glabājas pie PASŪTĪTĀJA.
5.1.8. Rakstveidā nekavējoties informēt PASŪTĪTĀJU par visiem apstākļiem, kas atklājušies Līguma izpildes procesā un var neparedzēti ietekmēt Līguma izpildi.
5.1.9. Nekavējoties brīdināt PASŪTĪTĀJU, ja darbu izpildes gaitā radušies apstākļi, kas var būt bīstami cilvēku veselībai vai dzīvībai.
5.1.10. IZPILDĪTĀJS uzņemas atbildību par visiem zaudējumiem, kuri nodarīti PASŪTĪTĀJAM un trešajām personām sakarā ar Līguma noteikumu pārkāpumu.
5.1.11. IZPILDĪTĀJS nav atbildīgs par bīstamo iekārtu defektiem, kas radušies neatbilstošas ekspluatācijas rezultātā, piemēram: mitrums, ūdens tecēšana uz iekārtu, ūdens šahtas bedrē un citi.
5.2. PASŪTĪTĀJA saistības:
5.2.1. Nodrošināt IZPILDĪTĀJAM piekļuvi inspicējamajām iekārtām un nepieciešamajai tehniskajai dokumentācijai.
5.2.2. Nodrošināt atbildīgās personas klātbūtni pārbaudes laikā, ja tas ir nepieciešams.

5.2.3. Savlaicīgi pieņemt kvalitatīvi sniegtu Pakalpojumu un veikt tā apmaksu Līgumā noteiktajos termiņos un kārtībā.

5.2.4. Nodrošināt IZPILDĪTĀJA personāla brīvu piekļūšanu Pakalpojuma sniegšanai un nodrošināt pienācīgus apstākļus tā izpildei.
5.2.5. Savlaicīgi veikt Pakalpojuma izpildes pieņemšanu no IZPILDĪTĀJA un nekavēt attiecīgo attaisnojuma dokumentu parakstīšanu, ja tam nav pamatota iemesla.
6. Līguma darbības laiks, izmaiņas līgumā, tā darbības pārtraukšana
6.1. Līgums stājas spēkā no tā parakstīšanas brīža un ir noslēgts uz 36 (trīsdesmit sešiem) mēnešiem vai līdz Līguma 2.2.punktā noteiktās summas sasniegšanai, atkarībā no tā, kurš nosacījums iestājas ātrāk.
6.2. PASŪTĪTĀJS ir tiesīgs vienpusēji izbeigt Līgumu:

6.2.1. ja IZPILDĪTĀJS nesniedz Pakalpojumu Līgumā noteiktā termiņā;
6.2.2. ja IZPILDĪTĀJS, iepirkuma ietvaros iesniedzot dokumentus, ir sniedzis nepatiesu informāciju;
6.2.3. ja IZPILDĪTĀJS sniedz Līguma noteikumiem neatbilstošu Darbu izpildi;
6.2.4. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.3. Ja PASŪTĪTĀJS vienpusēji izbeidz Līgumu tā 6.2.punktā noteiktajos gadījumos, IZPILDĪTĀJS maksā PASŪTĪTĀJAM līgumsodu 10% apmērā no Līguma summas. 

6.4. PUSĒM ir tiesības savstarpēji vienojoties, papildināt vai grozīt Līguma noteikumus, kuri jānoformē rakstveidā – vienošanās veidā. Līguma grozījumi veicami Publisko iepirkumu likuma 61.pantā noteiktajā kārtībā un gadījumos.
6.5. Līguma izpildē iesaistāmo IZPILDĪTĀJA darbinieku un apakšuzņēmēju nomaiņa un piesaiste tiek veikta PUSĒM savstarpēji rakstveidā vienojoties un atbilstoši Publisko iepirkumu likuma 62.pantā noteiktajam.

7. Nepārvaramā vara

7.1. PUSES tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja ne paredzēt, ne novērst vai pārvarēt. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri un citi apstākļi, kas būtiski ierobežo un aizskar PUŠU tiesības un ietekmē uzņemtās saistības.

7.2. PUSEI, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai PUSEI. Ziņojumā jānorāda, kādā termiņā, pēc viņas uzskata, ir iespējama un paredzama viņas Līgumā paredzēto saistību izpilde, un, pēc otras PUSES pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura ietver minēto ārkārtējo apstākļu darbības apstiprinājumu, raksturojumu un paredzamo ilgumu. Pretējā gadījumā PUSEI nav tiesības atsaukties uz nepārvaramas varas apstākļiem.
7.3. Nepārvaramas varas apstākļu gadījumā Līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.
8. Citi noteikumi
8.1. Visus strīdus un domstarpības PUSES apņemas risināt sarunu ceļā. Ja vienošanās netiek panākta, strīds izskatāms Latvijas Republikas tiesā saskaņā ar Latvijas Republikas spēkā esošajiem normatīvajiem aktiem.
8.2. Abas PUSES savstarpēji ir atbildīgas par otrai PUSEI nodarītajiem zaudējumiem, ja tie radušies vienas PUSES vai tā darbinieku, kā arī šīs PUSES Līguma izpildē iesaistīto trešo personu darbības, rupjas neuzmanības, nolaidības, bezdarbības, vai ļaunā nolūkā izdarīto darbību rezultātā.
8.3. Līgums ir saistošs PASŪTĪTĀJAM un IZPILDĪTĀJAM, kā arī visām trešajām personām, kas likumīgi pārņem viņu tiesības un pienākumus.
8.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu interpretāciju.
8.5. Līgums sagatavots elektroniski, latviešu valodā un parakstīts ar drošu elektronisko parakstu, un tam ir laika zīmogs.
8.6. PASŪTĪTĀJS par pārstāvi Līguma izpildes laikā ieceļ: Inženiertehniskās un saimniecības nodaļas pārvaldnieku Mihailu Volodko, tālruņa Nr.25900919, mihails.volodko@1slimnica.lv.
8.7. IZPILDĪTĀJS par pārstāvi Līguma izpildes laikā ieceļ: ______________________________.
8.8. PUŠU pārstāvji ir atbildīgi par Līguma izpildes uzraudzīšanu, tai skaitā, par darbu pieņemšanas un nodošanas organizēšanu, pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu. 
8.9. Līgumā paredzētajiem publiskajiem izdevumiem un to detalizētām pozīcijām arī pēc pasūtījuma izpildes nav nosakāms ierobežotas pieejamības informācijas (komercnoslēpuma) statuss.

